Med tre sejre og en enkelt uafgjort inden søndagens 2-1 nederlag til Lyngby, har FC Hjørring fået en fornuftig start på foråret. Og på trods af dagens nederlag, så var cheftræner Søren Kusk godt tilfreds med sit holds indsats på banen: - Vi spillede noget af det bedste, vi har gjort i foråret, men tingene gik bare ikke vores vej. Eksempelvis åbnede Lyngby scoringen på et straffespark, dømt for hands mod Michael Byskov, efter at vi totalt havde haft krammet på hjemmeholdet, siger Søren Kusk til Nordjyske. Også Hobro var i kamp søndag. Her blev det til et enkelt point og uafgjort ude mod AB. Det betyder nu at Hobro ligger på 9. pladsen med to point ned til Skive under stregen,l mens FC Hjørring ligger en enkelt plads højere i tabellen i 1. division med 31 point - fire point bedre end Hobro.

Opsummering:
Søndag satte FC Hjørring point til ude mod Lyngby. Alligevel er cheftræneren tilfreds.